OpenLLM-France/wikimedia huggingface dataset:
# Gath-Carmel

Gath-Carmel va ser una ciutat cananea propera al mont Carmel i, per tant, a la vora de l'actual Haifa. Les cartes d'Amarna la mencionen i l'anomenen Ginti-kirmil. No se'n coneix la ubicació exacta.
Els investigadors coincideixen que aquest Gath-Carmel seria la ciutat dels filisteus anomenada Gat, on vivia Goliat, a qui David va vèncer. Plini el Vell menciona una ciutat que anomena Getta, al nord del mont Carmel, que s'ha identificat amb Gath-Carmel.

## Referències

* ↑ Albright, W. F. The Amarna letters from Palestine. Londres; Nova York: CUP, 1966, p. 20.
* ↑ Plini el Vell. Naturalis Historia, V, 17, 74
* ↑ Aharoni, Johanan «Rubute and Ginti-Kirmil». Vetus Testamentum, 19, 2, 1969, pàg. 138-139.
# Francesc Prat (organista)

Francesc Prat fou organista del santuari de Santa Maria del Collell durant les darreries del segle xvii. Entre 1679 i 1688 Francesc Prat i Joan Verdalet van aportar el seu testimoni a favor de Gabriel Nadal, en un judici degut a un conflicte d’interès econòmic amb dos antics residents de la comunitat de Sant Esteve d’Olot.

## Referències

* 1 2 GREGORI I CIFRÉ, Josep Maria. Inventaris dels fons musicals de Catalunya. Volum 10: La Música a la Catedral de Girona. Bellaterra : Universitat Autònoma de Barcelona, Servei de Publicacions ; Barcelona : Institut d'Estudis Catalans, 2019.
# Claude Kogan

Claude Kogan, de soltera Trouillet (París, 1919 – en l'Himàlaia, 17 d'octubre de 1959) va ser una alpinista francesa.
Kogan era filla d'una mare pobra. Va abandonar l'escola als quinze anys per treballar de costurera. Durant la Segona Guerra Mundial, es va iniciar en l'alpinisme el 1940, en companyia de Georges Kogan, amb qui es casaria el 1945. Es van refugiar en el massís de Mercantour. Després de la guerra van muntar una indústria tèxtil. Kogan va dissenyar roba de bany, un dels seus primers clients va ser Christian Dior. També van realitzar diverses ascensions al Mont Blanc.
El 1951, en la Serralada Blanca (Perú), el matrimoni va ascendir al Nevat Alpamayo, a una altura de 6100 metres. Després d'enviduar, va prosseguir la seva carrera a la recerca de cotes cada vegada més altes, escalanda en els Andes, el Caucas i Groenlàndia.
El 1954 va iniciar la pujada al Cho Oyu en companyia del suís Raymond Lambert. Va aconseguir la cota de 7500 metres, que en aquell moment era l'altura més alta a la qual havia arribat una escaladora, per la qual cosa va ser declarada campiona del món femenina d'escalada.
El 1955 va tornar a l'Himàlaia amb Lambert i va aconseguir els 7400 metres, arribant la primera a la glacera de Ganess. En el descens d'aquesta escalada va morir Eric Gauchat.
El 1959 va tornar al Cho Oyu, per dirigir una expedició femenina. Encara que va aconseguir fer cim, va perdre la vida durant el descens en una tempestat, juntament amb l'escaladora belga Claudine van der Stratten i el guia Agnorbu. Els cadàvers van ser descoberts dies després per una expedició que els seguia.

## Referències

* 1 2 3 «Mujeres de Pyrenaica: Pioneras: Claude Kogan (1919-1959), primera de cordada» (en castellà), 17-07-2010. [Consulta: 4 març 2018].
* 1 2 3 4 5 6 Rodríguez Méndez, José María. Enciclopedia universal ilustrada europeo-americana. Suplemento anual, 1959-1960 (en castellà). Madrid: Espasa-Calpe, 1964, p. 253. ISBN 8423945944.
* ↑ «Alpinist Claude Kogan - adventure journal» (en anglès). Arxivat de l'original el 2016-12-20. [Consulta: 4 març 2018].
# Molí d'Abella

El Molí d'Abella és un antic molí del terme municipal d'Abella de la Conca, pertanyent al mateix poble cap del municipi. Està situat al centre del terme, al nord-est del poble.
Està situat al fons de la vall del riu d'Abella, prop del Mas Palou. Aquest molí substituí, ja ben avançat el segle xix el Molí Vell d'Abella.
S'hi accedeix per una pista rural que surt d'Abella de la Conca cap al nord-est, resseguint el riu d'Abella pel seu marge dret.

## Etimologia

Es tracta d'un topònim romànic de caràcter descriptiu: és el molí més pròxim al poble d'Abella de la Conca, que donava servei a la major part de pagesos d'aquest poble.

## Enllaços externs

* El Molí d'Abella en el seu entorn, a l'Institut Cartogràfic de Catalunya
# Urogonodes

Urogonodes és un gènere de papallones nocturnes de la subfamília Drepaninae.

## Taxonomia

* Urogonodes patiens Warren, 1906
* Urogonodes macrura Warren, 1923
* Urogonodes scintillans Warren, 1896
* Urogonodes clinala Wilkinson, 1972
* Urogonodes astralaina Wilkinson, 1972

## Espècies anteriors

* Urogonodes cervina Warren, 1923
* Urogonodes colorata Warren, 1907
* Urogonodes flavida Warren, 1907
* Urogonodes flaviplaga Warren, 1923
* Urogonodes fumosa Warren, 1923
* Urogonodes praecisa Warren, 1923

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Urogonodes» (en anglès). The Global Lepidoptera Names Index. Natural History Museum, 2003.
# Gulfport (Mississipi)

Gulfport és una població dels Estats Units a l'estat de Mississipi. Segons el cens del 2008 tenia 70.055 habitants.

## Demografia

Segons el cens del 2000, Gulfport tenia 71.127 habitants, 26.943 habitatges, i 17.647 famílies. La densitat de població era de 482,6 habitants per km².
Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Gulfport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gulfport». American Fact Finder. Oficina del Cens dels Estats Units, 12-01-2010.
# Macroanàlisi

Una macroanàlisi és un ram de la química analítica amb tests de mostres de l'ordre del gram a enllà. En un procés analític es recullen mostres, que poden ser molt variades, per a analitzar-ne unes parts concretes anomenades anàlits. Les tècniques d'anàlisi depenen de la mida de la mostra.

## Referències

* ↑ «Macroanàlisi». Gran Diccionari de la Llengua Catalana. Barcelona: Grup Enciclopèdia Catalana.
* ↑ «macroanàlis». Diccionari enciclopèdic de medicina (DEMCAT). TERMCAT. [Consulta: 31 desembre 2023].
* ↑ «Medical Definition of macroanalysis» (en anglès). Merriam-Webster. [Consulta: 31 desembre 2023].
* ↑ Bolotov, V.V.. Analytical Chemistry Handbook (en anglès). Kharkiv: Ministry of Public Health of Ukraine – Nationa University of Pharmacy, 2012, p. 22. ISBN 978-966-615-418-0.

## Bibliografia

* «La Química Analítica», 2015. [Consulta: 31 desembre 2023].
# Gathering of Developers

Gathering of Developers (també anomenat God Games i Gathering) va ser una empresa publicadora de videojocs de Texas, creada el gener de 1998 amb la missió de fer de pont entre publicadors i desenvolupadors independents de videojocs. La companyia després va esdevenir com una subsidiària de Take-Two Interactive. Els primers videojocs Gathering es poden incloure Railroad Tycoon II, Nocturne, Darkstone, Age of Wonders i Fly!. Després la companyia es va ampliar al mercat de les consoles.
Take-Two va continuar deixant a Gathering com una empresa autònoma (com altres empreses de Rockstar Games), publicant la majoria de videojocs de Take-Two d'ordinador.

## Desenvolupadors en la fundació de l'empresa

* Ritual Entertainment
* Epic Games
* 3D Realms
* PopTop Software
* Terminal Reality
* Edge of Reality

## Alguns del videojocs publicats

* Saga Age of Wonders
* Saga Fly!
* Heavy Metal: F.A.K.K.²
* Hidden & Dangerous
* Hidden & Dangerous 2
* Jazz Jackrabbit
* KISS: Psycho Circus: The Nightmare Child
* Mafia: The City of Lost Heaven
* Max Payne
* Nocturne
* Oni
* Railroad Tycoon II i III
* Rune
* Serious Sam
* Space Colony
* Stronghold
* Stronghold: Crusader
* Trilogia The Blair Witch Project
* The Guy Game
* Tropico
* Tropico 2: Pirate Cove
* Vietcong

## Enllaços externs

* Videojocs publicats per GoD (plana a Take 2)(anglès)
* Gathering of Developers a MobyGames(anglès)
# Francesc Prats

Francesc Prats (Mallorca, s. XV-1496) va ser un escriptor i eclesiàstic.
Sacerdot dedicat a l'ensenyament, era cunyat del bibliòfil i humanista Miquel Abellar. Devers l'any 1480 fundà a la Ciutat de Mallorca, juntament amb el prevere Bartomeu Caldentei, una escola privada per a l'ensenyament d'humanitats i de la ciència lul·liana, que traslladaren a Miramar el 1485. Allà hi instal·laren la primera impremta mallorquina, amb la qual Prats publicà la seva obra Devota contemplació i meditacions de la via sacra, opuscle devot en prosa i en vers. Escriví també un llarg poema en llaor de Ramon Llull i traduí al català la Visió delectable d'Alfonso de la Torre.

## Obres

Visió delitable, compost per lo ingeniós Alfons de la Torre, batxeler en teologia del Regna de Navarra traduyt de lengua castellana en vulgar català per lo honorable En Francesch Prats, de la Ciutat de Mallorques (Manuscrit de la Biblioteca Municipal de Ripoll).
Les set astacions e hores representant la Passió de Christ (Obra editada a Miramar, Valldemossa, l'any 1487).
Vers o confessió devant la ymatge del crucifix en exordi de unes leós de la sel·la de Gracia del munt de Randa o de la vida del doctor inspirat en aquella mestre Ramon Llull per un trobador nomenat mossen Francesc Prats, prevere (Dues versions editades respectivament per Hillgarth i Llorenç Pérez).

## Referències

* ↑ Bover, Joaquim Maria Biblioteca de escritores baleares Vol II Curial: Barcelona, 1976
* ↑ «Prats, Francesc». A: Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 12. ISBN 84-8661702-2.
# Citypark

El Citypark, originalment Centene Stadium, és un estadi de futbol de la ciutat de Saint Louis, Missouri. És la seu del St. Louis City SC, equip de la Major League Soccer (MLS). L'estadi va tenir el seu primer partit internacional el 16 de novembre del 2022, quan l'equip local es va enfrontar al Bayer Leverkusen en un amistós internacional.

## Història

Al febrer de 2016, l'MLS va començar la cerca d'un lloc en el centre de la ciutat per a ubicar un estadi específic de futbol. Una de les ubicacions havia estat prèviament destinada a un estadi per als St. Louis Rams abans que l'equip de futbol es mudés de retorn a Los Angeles.

## Referències

* ↑ «Major League Soccer to begin search for downtown St. Louis stadium site immediately». St. Louis Post-Dispatch.

## Enllaços externs

* Citypark - Lloc web oficial
# Moby Lines

Moby Lines (Moby Lines S.p.A.) és una empresa naviliera italiana que transbordadors i cruiseferries entre Itàlia i França, incloent les illes d'Elba, Sardenya i Còrsega. L'empresa va ser fundada el 1959 amb el nom Navigazione Arcipelago Maddalenino (NAVARMA).
El 2006 Moby Lines va adquirir Sardegna. L'empresa és coneguda per utilitzar caràcters de Looney Tunes (Warner Bros.) per decorar els seus vaixells.

## Flota

| Vaixell | Construcció | Inici servei | Ruta | Tonatge | Llargada | Amplada | Passatges | Vehicles | Nusos |
| MS Bastia | 1974 | 1974 | Santa Teresa di Gallura—Bonifacio | 1.936 | 75 m | 13 m | 400 | 100 | 18 |
| MS Giraglia | 1981 | 1981 | Piombino - Cavo (illa d'Elba) | 2.041 | 75 m | 13 m | 400 | 100 | 18 |
| MS Moby Ale | 1969 | 1990 | Piombino—Portoferraio | 3.937 | 93 m | 16 m | 800 | 160 | 19,5 |
| MS Moby Vincent | 1974 | 1990 | Livorno—Bastia | 12.108 | 120 m | 22 m | 1.600 | 570 | 17,5 |
| MS Moby Baby | 1966 | 1996 | Piombino—Portoferraio | 4.016 | 101 m | 18 m | 1.100 | 100 | 19 |
| MS Moby Love | 1975 | 1998 | Piombino—Portoferraio | 4.649 | 115 m | 19 m | 1.200 | 250 | 21 |
| MS Moby Lally | 1974 | 2000 | Piombino—Portoferraio | 8.570 | 119 m | 19 m | 1.150 | 300 | 17,5 |
| MS Moby Drea | 1975 | 2003 | Livorno—Olbia Òlbia (Sardenya)—Gènova | 22.528 | 185 m | 27 m | 1.900 | 500 | 27 |
| MS Moby Otta | 1976 | 2006 | Gènova —Olbia | 22.528 | 185 m | 27 m | 1.900 | 500 | 27 |
| MS Moby Tommy | 2002 | 2007 | Civitavecchia—Olbia | 28.915 | 212 m | 25 m | 2.200 | 1.000 | 30 |
| MS Moby Aki | 2005 | 2005 | Liorna—Òlbia (Sardenya) Piombino—Olbia | 36.284 | 175 m | 27 m | 2.200 | 750 | 29 |
| MS Moby Wonder | 2001 | 2001 | Liorna —Olbia | 36.093 | 175 m | 27 m | 2.200 | 750 | 29 |
| MS Moby Corse | 1978 | 2010 | Gènova—Bastia | 19.321 | 152 m | 25 m | 1.200 | 450 | 21 |
| MS Moby Zazà | 1982 | 2015 | Niça—Bastia | 21.699 | 153,4 m | 24,24 m | 1.850 | 325 | 20 |
| MS Moby Dada | 1981 | 2016 | Niça—Bastia | 25.905 | 166,1 m | 28,5 m | 1.760 | 305 | 22 |

## Referències

* ↑ Seville, Richard. Mediterranean Ferries. Ramsey, Isle of Man: Ferry Publications, 2009. ISBN 9781871947984.

## Enllaços externs

* Web oficial
# Uapití de l'Altai

El uapití de l'Altai (Cervus canadensis sibiricus) és una subespècie de uapití que viu als turons boscosos del sud de Sibèria, el nord-oest de Mongòlia i el nord de la província xinesa de Xinjiang. Es diferencia del uapití de Tian Shan perquè és més petit i de color més pàl·lid. Té una llargada de cap a gropa de 250–265 cm i una alçada a la creu de 140–155 cm. Els mascles adults poden arribar a pesar més de 300 kg. Els uapitís de l'Altai solen viure en petits ramats. Els mascles joves comencen a desenvolupar les banyes a l'edat d'un any. La mida d'aquestes banyes assoleix el seu zenit en mascles d'entre sis i dotze anys. La muda de les banyes es produeix entre la primavera i l'estiu de cada any. La longevitat d'aquests animals és d'entre 12 i 14 anys en estat salvatge i entre 25 i 30 anys en captivitat.

## Referències

* ↑ Filin, L. «Марал алтайский» (en rus), 2015. [Consulta: 10 desembre 2015].
# Gulftown

Intel Core i9 (Gulftown o Westmere-EP) és un processador de sis microprocessadors d'Intel, que fa servir l'arquitectura Westmere. Al contrari que el seu predecessor, l'Intel Core i7, està fabricat en 32 nm i és capaç d'executar fins a 12 fils en paral·lel.

## processador

Les primeres xifres indiquen que a velocitats de rellotge equivalents, segons el programari, té un rendiment fins a un 50% més alt que el quad-core idèntics dels Bloomfield Core i7-975. Tot i tenir un 50% més de transistors, la CPU es beneficia enormement del procés de 32 nm, aconseguint la mateixa potència (fins i tot depenent del sistema operatiu) que els seus predecessors de Bloomfield amb només quatre nuclis. El thermal design power (TDP) de tots els models previstos és de 130 watts.
Westmere-EP és el primer processador de dos socket de sis nuclis d'Intel, després dels processadors quad-core Bloomfield i Gainestown (també conegut com a Nehalem-EP) utilitzant el mateix socket LGA 1366, mentre que el processador de sis nuclis Dunnington és amb multisocket Socket 604. El número de model ampliat CPUID és 44 (2Ch) i s'utilitzen dos codis de producte, 80613 pels models UP escriptori/servidor i 80614 per la sèrie Xeon 5600 de servidors DP. En alguns models, només quatre dels sis nuclis estan habilitats.
El 2015, els processadors de les sèries Xeon 3600 i 5600 de Westmere-EP s'han convertit en una mica en buscats com a ruta d'actualització de plaques base X58 més antigues. En molts casos, el suport adequat del BIOS ha permès als usuaris encaixar aquests processadors de 6 nuclis en plaques dissenyades originalment per a processadors de 2 o 4 nuclis. En les càrregues de treball completament roscades, el rendiment total del sistema augmenta en un valor igual al nombre de nuclis afegits (és a dir, passant d'una 4-core de 2,6 GHz a un 6-core de 2,6 GHz permetria un 50% més de potència total de processament). Amb el suport adequat de la BIOS i els components de suport correctes, molts usuaris han notificat un potencial d'overclocking substancial, sovint tan elevat com els 4,4 GHz mantenint-se dins de les tensions màximes permeses d'Intel (no superior a 1,35 V per al nucli o al disc).
| Nom clau | Procés de fabricació | Nuclis (tasques) | Velocitat de rellotge (GHz) | Preu | Cache | Controlador de memòria | TDP | Socket | Data de sortida |
| Gulftown | 32nm | 6 (12) | 2,4? | - | 12MB? | 3x DDR3 800-1066 MT/s? | 130 W? | LGA1366 | Q1 2010? |

## Referències

* ↑ «Products Formerly Gulftown». Intel.
* ↑ «Products Formerly Westemere-EP». Intel. Arxivat de l'original el 2012-10-25.
* ↑ «Core i9 is the new 32nm Gulftown Monike». Fudzilla, 23-07-2009. Arxivat de l'original el 2010-01-23. [Consulta: 5 febrer 2010].
* ↑ «Nous Intel Core i9 (Gulftown) de 32 nm per a 2010». Tecnologiabit, 26-07-2009.
* ↑ http://www.overclock-and-game.com/hardware/computer-tech-reviews/28-x5660-review Arxivat 2015-05-02 a Wayback Machine.
# Gnathodolus bidens

Gnathodolus bidens és una espècie de peix de la família dels anostòmids i l'única espècie del seu gènere.

## Hàbitat

Viu en zones de clima tropical.

## Distribució geogràfica

Es troba a Sud-amèrica: rius Orinoco i Casiquiare a Veneçuela.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Fulda

«Fulda» té aquests significats:
* Fulda (Alemanya), ciutat d'Alemanya
* Fulda (Minnesota), població de Minnesota
* Abadia de Fulda
* districte de Fulda, districte alemany
* riu Fulda, riu font del Weser a Alemanya
* Bisbat de Fulda
* Bretxa de Fulda, regió estratègica durant la Guerra Freda
# Coll de la Redubta

El Coll de la Redubta és una collada del Massís del Canigó, a 871,6 metres d'altitud, en el terme comunal de Montboló, a la comarca del Vallespir, de la Catalunya del Nord.
Està situat a la zona central del terme de Montboló, a la Serra, el contrafort oriental del Canigó que arriba al poble de Montboló passant abans pel Coll de Formentera, que queda al nord-oest.

## Referències

* ↑ El Coll de la Redubta en els ortofotomapes de l'IGN
# Microtus oaxacensis

Microtus oaxacensis és una espècie de talpó de la família dels cricètids endèmica d'Oaxaca (Mèxic). Aquesta espècie es troba al centre nord d'Oaxaca, Mèxic, en el vessant oriental de la Sierra de Juárez (1500-2500 m), incloent Vista Hermosa, Santiago Comaltepec, La Esperanza (Musser i Carleton 2005). Aquesta espècie es pot trobar a la selva tropical sempre verda; també s'ha registrat en el dens bosc de núvols i la vegetació pertorbada que consisteix en diverses herbes i maduixa silvestre (Fragaria sp.) dins del bosc ennuvolat, bosc de pins (Pinus sp.), i un ecotò de núvol i boscos de pi (Frey i Cervantes 1997). Espècimens en captivitat menjaven pastures però preferien les tiges i fulles de maduixa silvestre (Frey i Cervantes 1997). Una femella capturada al febrer era lactant. La mida de la ventrada pot estar limitat a un sol jove (Frey i Cervantes 1997). Aquesta espècie està perdent hàbitat a la desforestació en algunes parts de la seva àrea de distribució. S'estima haver perdut 1-5% de la seva població amb base en el canvi d'hàbitat en els últims 10 anys (Carton de Granmont i Cuarón pers. Pers.).

## Referències

* ↑ de Grammont, P.C. i Cuarón, A.D.. Microtus oaxacensis. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Guillem III de Provença-Avinyó

Guillem III de Provença-Avinyó (mort vers el 1037), fou comte i marquès de Provença de la branca major o d'Avinyó, de 1014 a 1037. Era fill de Ratbold II, comte i marquès de Provença i d'Ermengarda, la qual després es va casar de nou amb Rodolf III, rei de Borgonya.
El 1016, Guillem i el seu germà Hug foren presentats per la seva mare a l'emperador Enric II en una assemblea a Estrasburg.
El 1030, va fer amb la seva dona una donació a l'abadia de Sant Víctor de Marsella.
Es va casar amb una Lucia, d'origen no conegut, i de la qual no va tenir fills. La seva germana, Emma de Provença, casada amb Guillem III Tallaferro, comte de Tolosa de Llenguadoc, el va succeir.

## Font

* Els comtes de Provença

## Vegeu també

* Llista de comtes de Provença.
# Macrobi

* Per a altres significats, vegeu «Macrobi (desambiguació)».
Macrobi Ambrosi Teodosi (llatí: Macrobius Ambrosius Theodosius) va ser un gramàtic i filòsof romà que va viure a final del segle iv i començament del segle v.

## Biografia

Se saben molt poques coses de la seva vida. Parma i Ravenna reclamen ser les ciutats que el van veure néixer, i s'ha dit força que podria haver estat grec, però el fet és que ell mateix afirma que no és nadiu d'Itàlia, i clarament s'identifica amb el món llatí contraposat al món grec. El més probable és que fos un africà de llengua llatina.
Ha estat identificat amb diversos personatges de nom Macrobi, però el fet és que l'autor no era conegut com a Macrobi ans pel seu tercer nom, Teodosi. Així doncs, cal identificar-lo amb el Teodosi que era prefecte del pretori a Itàlia el 430.

## Obres

Obres seves foren:
* Saturnaliorum Conviviorum Libri VII.
* Commentarius ex Cicerone in Somnium Scipionis.
* De Differentiis et Societatibus Graeci Latinique Verbi.

## Influència en la literatura catalana

El Somni d'Escipió de Ciceró, amb el comentari sobre aquest de Macrobi, que acompanyava sempre a l'obra ciceroniana a l'edat mitjana, és l'obra de la qual parteix Bernat Metge en escriure Lo Somni.

## Referències

* ↑ Macrobi, prefecte d'Hispània (399); Macrobi, vicari de les Gàl·lies (400); Macrobi, procònsol d'Àfrica (410); i Macrobi, vir illustris esmentat l'any 422 com a praepositus sacri cubiculi.
* ↑ Ambrosius Aurelius Theodosius Macrobius. Macrobius: Saturnalia (en anglès). Harvard University Press, 2011, p. xxxii. ISBN 0674996496.
* 1 2 3 Cameron, Alan «The Date and Identity of Macrobius». Journal of Roman Studies, 56, 1-2, 1966, pàg. 25–38. DOI: 10.2307/300131 [Consulta: 9 març 2022].
* ↑ Josep Maria Ruiz Simon. «Lo Somni de Metge: El malson filosòfic d'un epicuri». [Consulta: 4 maig 2009].
# Gai Licini Murena

Gai Licini Murena (en llatí Caius Licinius Murena) va ser un magistrat romà. Formava part de la gens Licínia i era de la família dels Murena.
Va ser legat del seu germà, el cònsol Luci Licini Murena a la província de la Gàl·lia Cisalpina de la que després en va ser governador l'any 63 aC. A la província va capturar a alguns dels conspiradors catalinaris abans de la mort del seu lider.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1122.